# pennadig
## Brezhoneg
### Etimologiezh

    Diwar an anv-kadarn pennad hag an dibenn-ger bihanaat -ig.

### Furm anv-kadarn

pennadig /pɛˈnɑːdik/ gourel (liester pennadoùigoù);
* furm vihanaat an anv-kadarn pennad, ha dezhi meur a implij hag a ster.
* herradig, lajadig, frapadig
    bezañ, chom, en ulb, mont da ulb, ur pennadig
** A-boan e oa dezhe bezañ aet ur pennadig eus ar c’hastell ma klevjont un drouz spontus war o lerc’h, KAB 1/106
** Ar roue a eas ur pennadig goude-se da welet ur roue all a oa mignon dezhañ, KAB 3/114
** [...], rak bet on ur pennadig e-maez ar gegin. — (Fañch an Uhel, Kontadennoù ar Bobl/3, Al Liamm, 1988, p. 138.)
    bezañ, chom, abaf, sioul, souezhet, ur pennadig
** Abafet e ouen eur pennadik gand va lamm, mez ne zaleiz ket da zont enn-oun va-unan. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 135.)
** Souezet-maro, sabatuet-net, sebezet-holl, mantret-krenn, e chomas eno eur pennadig, digor bras e c'henou ha difronket e zaoulagad. — (Ivon Krog, Eur Zac'had Marvailhou, Buhez Breiz, Kemper, 1924, p. 132.)
** Sioul e voent ur pennadig. — (Ronan Huon, Ar Gwennili-mor, Al Liamm niv. 77, Du-Kerzu 1959, p. 408.)
** Yann a chomas ur pennadig brav war-lerc'h ar re all hag a lavaras : « [...] ? » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 88.)
    bezañ ur pennadig oc'h ober tra pe dra
** Ur pennadig brav oa bet oc'h ober e dro, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 36.)
    ober tra pe dra ur pennadig:
*   * Dre m’hen kavas dihun ha stummet mat e chomas ur pennadig da gaozeal gantañ, KAB 3/14
** « Ma lezfemp hemañ amañ ur pennadig c'hoazh, ne dennfe ken war ar Vretoned... [...]. » — (Lan Inizan, Emgann Kergidu 1, Brest, 1877, eil emb. Al Liamm 1977, p. 224.)
** Eno e c'hourveziz eur pennadik-all evit selaou adarre ha sellet enn dro d'ign. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 140.)
    chom da ober tra pe dra ur pennadig:
** Mont a reas d'e wele, nemet ma rankas chom eur pennadig brao da c'hortoz ar c'housked da zont... — (Ivon Krog, Eur Zac'had Marvailhou, Buhez Breiz, Kemper, 1924, p. 193.)
    gortoz ur pennadig
*   * Gortozit, gortozit ur pennadig [...]. — (Klaoda ar Prad, An teir c'had ; Ar mevel laer, Ti-moulerezh Sant-Gwilherm, Sant-Brieg, 1908, p. 27.)
* ur pennadig hent
** A-benn ur pennadig hent e voe klevet an hini kozh o c'hrozmolat, o skrignat e zent. — (Lan Inizan, Emgann Kergidu 1, Brest, 1877, eil emb. Al Liamm 1977, p. 50.)
* pennad berr en ur gazetenn:
** Ur pennadig a oa diwar e benn e kazetenn dec'h.

#### Gerioù heñvelster

* frapadig
* herradig
* lajadig
* predig

#### Troidigezhioù

* galleg : 1 petit moment ; 2 petit bout de chemin ; 2 entrefilet